Publication: Magyar Közlöny
Issue: MK-2007-43 (Year: 2007, Number: 43)
Era: 2004-2010
Section: Melléklet az 1023/2007. (IV. 5.) Korm. határozathoz
Paragraph Index: 83

5. Korai fázisú kockázati tőke a GDP százalékában [3.4]: 2005: 0,004. Cél: 2010-re 0,005, 2013-ra 0,006 (nem teljes körű adatok miatt nincs EU átlag) II. Cél: épüljenek ki nemzetközileg versenyképes K+F+I kapacitások, központok Kihasználva a korszerű informatika kínálta lehetőségeket, erős és versenyképes vállalkozói részvétellel működő tudásközpontok, innovációs klaszterek kialakítása a kutatási infrastruktúra fókuszált modernizálásával. Jöjjenek létre korszerű nemzetközi tudományszervezési és menedzsment normák szerint kialakított, új kutatóintézmények, a világ élvonalába tartozó kutatóegyetemek, amelyek szorosan együttműködnek a vállalatokkal, és rugalmasan reagálnak a gazdaság igényeire. A Kormány az infrastrukturális feltételek javítása érdekében az ÚMFT és a KTIA forrásaiból programokat indít. A K+F intézményekben és a vállalatoknál erősödjön az innovációmenedzsment. K+F+I kapacitások Tudásközpontok a prioritási területeken III. Cél: erősödjön a társadalmi versenyképességet megalapozó tudás A Kormány kiválósági kritériumok alapján biztosítja a tudományos kutatások feltételeit. A minőség a fő szempont a társadalmi-gazdasági kihívások, a nemzeti értékek, örökségek kutatásában, valamint a közérdekű – a vállalati szféra közvetlen érdekeltségébe nem tartozó – kutatásokban. Erősödjön a társadalmi versenyképességet megalapozó tudás 9 A finanszírozási forrás szektora, nem a felhasználás szektora szerinti adat. 2007/43. szám A gazdaságban közvetlenül hasznosuló kutatásokkal kapcsolatos követelményeket a felhasználói oldal alakítja ki. Minél több magyar kutató vegyen részt a nemzetközi együttműködési hálózatokban és kapcsolódjon be az új globális kihívások kutatásába. Növekedjen a hazai K+F+I szektor megtartó ereje a fiatal kutató nemzedék számára. A hazai kutatóhelyek vonzzanak Magyarországra minél több külföldi kutatót és diákot, külföldön munkájával elismerést szerzett magyar kutatót, külföldi PhD hallgatót és posztdoktort. A gazdasági fejlődés szempontjából legfontosabb tématerületekre koncentrálva, a doktori iskolákra támaszkodva növeljük a kutatói létszámot a költségvetési kutatóhelyeken. Külföldi kutatók és hallgatók Magyarországra vonzása Növeljük a kutatók létszámát IV. Cél: erősödjön a régiók K+F+I kapacitása A régiók fejlesztési stratégiájának egyik meghatározó eleme az innovációs stratégia legyen. A fejlesztési pólusok innovációs kapacitásainak erősítésével csökkenjenek a nemzeti innovációs rendszer területi egyenlőtlenségei. Jöjjenek létre olyan térségi integrált szakmai központok, technológia-transzfer központok és innovációs centrumok, amelyek a régió szellemi, K+F+I bázisai lesznek. A régiókban és a fejlesztési pólusokban fejlődjön az innovációs szolgáltatás, a kis- és középvállalati (Kkv.) tanácsadás, az oktatás és a képzés. A régiókban erős, innovatív Kkv. szektor alakuljon ki, és jöjjenek létre az innovációs szereplők együttműködési klaszterei, hálózatai. Erősödjön a régiók K+F+I kapacitása A célok teljesítésének feltétele, hogy a jogi és gazdasági környezet segítse, ösztönözze a kutatás-fejlesztést és az innovációt.

Source: https://magyarkozlony.hu/hivatalos-lapok/edcb63ce27823c6b18ac97d2ff90d7ee9ab64d5e/dokumentumok/2b47faed56236df92ff1744da42f3bdfa9aaf84b/letoltes